புர்பியா (வீரர்கள்)

புர்பியா (Purbiya) (அல்லது புராபியா ) என்பது இடைக்கால இந்தியாவில் பிராமண மற்றும் இராஜபுத்திரர்களின் கூலிப்படையினர் அல்லது வீரர்கள் ஆவர். இன்றைய மேற்கு பீகார் மற்றும் கிழக்கு உத்தரபிரதேசத்துடன் தொடர்புடைய கிழக்கு கங்கை சமவெளி பகுதிகளைச் சேர்ந்த வீரர்களுக்குப் பயன்படுத்தப்படும் ஒரு பொதுவான சொல் ஆகும்.   மேற்கு இந்தியாவில் உள்ள மார்வார் பிரதேசம் இராணுவம் மற்றும் குஜராத் சுல்தானகம் மற்றும் மால்வா சுல்தானகம் உட்பட பல்வேறு சமஸ்தானங்களின் இராணுவங்களில் புர்பியர்கள் குறிப்பிடத்தக்க பங்கைக் கொண்டிருந்தனர்.

ஆட்சேர்ப்பு 
நவீனகால மேற்கு பீகார் மற்றும் கிழக்கு உத்தரப்பிரதேசத்தின் போஜ்பூர் போன்ற பகுதிகளில் புர்பியாவிற்கான ஆட்சேர்ப்பு அதிக அளவில் நடந்தது. இராஜ்புத்திரர்களின் உஜ்ஜெனியா குலத்தினர் இந்தப் பிராந்தியத்தின் முக்கிய பிராந்திய பிரபுக்களாக இருந்தனர். மேலும் அவர்கள் பொதுவாக போஜ்பூரைச் சேர்ந்த இளம் விவசாயிகளாக இருந்த புர்பிய வீரர்களின் சிறப்பு ஆட்சேர்ப்பு முகவர்களாகவும் மற்றும் தளபதிகளின் பாத்திரத்தை வகித்தனர். இவர்கள் வடக்கு மற்றும் மேற்கு இந்தியாவின் பிரபுக்கள் மற்றும் மன்னர்களிடையே பெரும் நற்பெயரைப் பெற்றனர். மேலும் உஜ்ஜைனியாக்கள் மற்ற இராஜபுத்திர குலங்களிடையே தங்கள் தகுதியை வளர்த்துக் கொண்டனர்.

இளம் விவசாயிகளாக இருந்து புர்பிய கூலிப்படையில் சேர்வதற்கு முன்பு பலர் நவீனகால பீகாரில் உள்ள பக்சருக்கு சென்று அங்கு அவர்கள் ‘புலித் தொட்டி’ எனப்படும் ஒரு குளத்தில் குளிப்பதன் மூலம் தங்களை ஒரு “அச்சமற்ற போர்வீரராக” கருதுவர்.

வரலாறு 

முகலாயர்களும் புர்பியர்களை ஆட்சேர்ப்பு செய்யத் தொடங்கினர். முகலாய ஆதாரங்கள் பீகார் சுபாவின் ஒரு திவான் தனது அரசருக்கு சேவை செய்ய பக்சரில் படைவீரர்களை சேகரிக்க முயன்றதை முகலாய ஆதாரங்கள் விவரிக்கின்றன.

புர்பியர்களின் துப்பாக்கி நிபுணத்துவம் காரணமாக மால்வா ஆட்சியாளர்களும் ஆர்வத்துடன் இவர்களை தங்களுடன் சேர்த்துக் கொள்ப்தில் அதிக ஆர்வம் காட்டினர். இந்த நிபுணத்துவம் அவர்களின் சொந்த பகுதிகளில் உப்பு எளிதில் கிடைப்பதால் பெறப்பட்டிருக்கலாம். 

பெரும்பாலான புர்பியர்கள் கூலிப்படையினராக இருந்தனர். இவர்களின் சேவைகளுக்காக ஊதியம் பெற்றனர். ஆனால் சிலர் சிறிய சமஸ்தானங்களின் உண்மையான மன்னர்களாக இருந்தனர். மால்வாவிலிருந்து இந்த ஆட்சேர்ப்பு இயக்கம் இப்பகுதிக்கு பெரிய அளவில் புர்பியா சிப்பாய்களைக் கண்டது. மால்வாவில் உள்ள பல உள்ளூர் தலைவர்கள் சில்ஹாடி போன்ற புர்பியா வீரர்களை பெரிதும் நம்பியிருந்தனர். 1535 இல் குஜராத் சுல்தானகத்தின் பகதூர் ஷாவின் இராணுவத்தில் இவர்கள் பணியாற்றியதாக 16 மற்றும் 17 ஆம் நூற்றாண்டைச் சேர்ந்த பாரசீக நாளேடுகளில் குறிப்பிடப்பட்டுள்ளது.

பிரித்தானிய இந்தியா மற்றும் மராட்டியப் பேரரசு போன்ற பல்வேறு ஆட்சியாளர்களுக்கு கூலிப்படையினராக நியமிக்கப்படுவதில் புர்பியாக்கள் நீண்ட பாரம்பரியத்தைக் கொண்டிருந்தனர். வங்காள இராணுவத்தில் பெரும்பான்மையாக புர்பியாக்கள் இருந்தனர். 1857க்கு முன்னர், பிரித்தானிய கிழக்கிந்திய நிறுவனம் புர்பியா வீரர்களை நியமிக்க விரும்பியது. நிறுவனம் இவர்களை "இந்துக்கள் மற்றும் முஸ்லிம் போராளி பழங்குடியினர்" அல்லது வெறுமனே "கிழக்கத்தியர்கள்" என்று பெயரிட்டது. கிழக்கிந்திய நிறுவனத்தின் வங்காள இராணுவம் தனது சிப்பாய்களை அவத் , பீகாரின் பிராமணர்கள் மற்றும் இராஜபுத்திரர்களிடம் பணிபுரிந்தவர்களை நியமிக்க விரும்பியது. ஏனெனில் அவர்கள் சராசரியாக 5 '8' உயரத்தைக் கொண்டிருந்தனர். இது இராணுவத்தில் வீரர்களிடையே ஈர்க்கக்கூடிய தோற்றத்தைக் கொண்டிருக்கும்.

மேற்கோள்கள்

மேலும் படிக்க 
 M K A Siddiqui (ed.), Marginal Muslim Communities in India, Institute of Objective Studies, New Delhi (2004)
 Dasharatha Sharma Rajasthan through the Ages a comprehensive and authentic history of Rajasthan, prepared under the orders of the Government of Rajasthan. First published 1966 by Rajasthan Archives.

பீகார் வரலாறு